Musiknummer med Joe Exotic skamhitter i Danmark

Det står hen i det uvisse, om det skyldes et stigende vanvid forårsaget af COVID-19-isolationen, men danskerne er det folkefærd i verden, der lytter mest til sange med Joe Exotic, fortæller Spotify i en pressemeddelelse.

Egentlig er den excentriske amerikaner blevet kendt som tigerkongen i den absurde Netflix-dokumentarserie Tiger King, men Joe Exotic har en sidegeschæft som musiker.

I slutningen af marts blev sangen I Saw A Tiger tilføjet til Spotifys platform, efter flere fans højlydt havde efterspurgt det. På mindre end to uger havde Joe Exotic fået lyttere fra hver eneste af Spotifys 79 markeder. Men altså flest fra Danmark – målt ud fra andelen af befolkningen.

Top 10: I disse lande lytter vi mest til Joe Exotics musik:

Danmark

Storbritannien

Irland

Island

Norge

New Zealand

Australien

Sverige

USA

Canada

Her kan du se en syng-med-udgave af I Saw A Tiger:

https://youtu.be/WB6wYVCEY3w

Et par andre interessante tal leveret af Spotify:

I dag stiger antallet af streams af Joe Exotics sange med 18% hver eneste dag på verdensplan.

Gruppen af Millennials er klart Joe’s største fans, hvor de 25-29-årige streamer sangene oftest efterfulgt af de 30-34-årige.

Musiknummer med Joe Exotic skamhitter i Danmark